Teisipäeval, Eesti aja järgi kell 12.45 kuulutati Rootsi Kuninglikus Teaduste Akadeemias välja tänavused Nobeli füüsikapreemia laureaadid.
BLOGI ⟩ Ennustused jälle täppis: füüsikapreemia läks kolmele teadlasele, kes tegutsevad elektronide maailmas
2023. aasta Nobeli füüsikapreemia laureaate – Pierre Agostinit, Ferenc Krauszi ja Anne L’Huillieri – tunnustatakse katsete eest, mis on andnud inimkonnale uued vahendid aatomite ja molekulide sees peituva elektronidemaailma uurimiseks. Nende välja töötatud meetodi – ülilühikeste (atosekundiliste) valgusimpulsside tekitamise – abil saab mõõta kiireid protsesse, milles elektronid liiguvad või energiat muudavad.
Pressikonverents veel kestab, Postimehe teadustoimetus hoiab toimuval kätt pulsil juba hommikust peale ja vahendab olulist infot ka oma blogis.